منیبہ علی

منیبہ علی صدیقی (پیدائش:8 اگست 1997ء) پاکستان کے شہر کراچی(سندھ) سے تعلق رکھنے والی ایک پاکستانی کرکٹ کھلاڑی ہیں۔ وہ 2016ء میں آئی سی سی خواتین ورلڈ ٹی ٹوئنٹی مقابلے میں پاکستانی ٹیم کا حصہ تھیں اور اسی سال انہوں نے پاکستان کے ٹی ٹوئنٹی کھلاڑیوں کی فہرست میں پہلی پوزیشن حاصل کی ۔

کیریئر 
منیبہ علی صدیقی نے کرکٹ کا آغاز اسکول کی سطح سے کیا، اس کے بعد وہ مختلف مراحل طے کرتی ہوئی پاکستان اے ٹیم میں جگہ بنانے میں کامیاب ہوئیں۔ وہ بائیں ہاتھ سے بلے بازی کرتی ہیں انہوں نے 20 مارچ 2018ء کو سری لنکا خواتین کرکٹ ٹیم کے خلاف پاکستان خواتین کرکٹ ٹیم کی رکن کی حیثیت سے ایک روزہ بین الاقوامی خواتین کرکٹ میچ سے اپنے کیریئر کا آغاز کیا ۔
اکتوبر 2018ء میں انھیں ویسٹ انڈیز میں 2018ء آئی سی سی خواتین ورلڈ ٹی ٹوئنٹی ٹورنامنٹ کے لئے پاکستان کی ٹیم میں شامل کیا گیا تھا۔ 
جنوری 2020ء میں انہیں آسٹریلیا میں 2020ء آئی سی سی ویمن ٹی 20 ورلڈ کپ کے لئے پاکستانی ٹیم میں شامل کیا گیا۔

2021 میں کرکٹ 
منیبہ علی صدیقی نے 2021ء میں جنوبی افریقہ کی ٹٰم کے خلاف 23 جنوری 2021ء میں ون ڈے انٹرنیشنل میچ اور 3 فروری 2021ء کو ٹی 20 میچ کھیلا۔ اب تک ون ڈے اور ٹی ٹونٹی دونوں طرز کی کرکٹ میں ان کی بیٹنگ اوسط 10 سے کم ہے۔

اعزاز 
دسمبر 2020ء میں انھیں پی سی بی ایوارڈز 2020 کے لئے سال کی بہترین خاتون کرکٹر کی نامزدگیوں میں شامل کیا گیا۔

حوالہ جات 

1997ء کی پیدائشیں
بقید حیات شخصیات
پاکستان کی خواتین ایک روزہ کرکٹ کھلاڑی
پاکستان کی خواتین عالمی ٹوئنٹی/20 کرکٹ کھلاڑی
پاکستانی خواتین کرکٹ کھلاڑی
کراچی کی شخصیات
مہاجر شخصیات
کراچی سے کرکٹ کھلاڑی
بلوچستان خواتین کرکٹ ٹیم کی کھلاڑی
کراچی خواتین کرکٹ ٹیم کی کھلاڑی
زرعی ترقیاتی بینک خواتین کرکٹ ٹیم کی کھلاڑی
اسٹیٹ بینک پاکستان خواتین کرکٹ ٹیم کی کھلاڑی
عمر ایسوسی ایٹس خواتین کرکٹ ٹیم کی کھلاڑی
دولت مشترکہ کھیلوں میں شریک پاکستانی کھلاڑی
ویکی ڈیٹا سے مطابقت رکھنے والی مختصر تفصیل